21 घंटे में पूरे किए 70 मिलियन व्यूज, 5 मिनट में मिले 1 लाख लाइक
Adipurush Trailer Viewership Record - More Than 70 Million Views In Few Hours.  प्रभास और कृति सेनन स्टारर आदिपुरुष का मच अवेटेड ट्रेलर रिलीज किया गया। इस मौके पर मुंबई के PVR जूहु में फिल्म का भव्य ट्रेलर लॉन्च रखा गया।
मंगलवार को प्रभास और कृति सेनन स्टारर आदिपुरुष का मच अवेटेड ट्रेलर रिलीज किया गया। इस मौके पर मुंबई के PVR जुहू में फिल्म का भव्य ट्रेलर लॉन्च रखा गया। रिलीज के कुछ ही घंटों में फिल्म के ट्रेलर ने RRR का रिकॉर्ड तोड़ दिया।
हिंदी में 51 मिलियन से ज्यादा बार देखा गया ट्रेलर
21 घंटे में केवल हिंदी ट्रेलर को यूट्यूब पर 51 मिलियन से ज्यादा बार देखा जा चुका है। वहीं तेलुगु में 10 मिलियन, तमिल और मलयालम में 3.3 मिलियन यू वी मोशन द्वारा शेयर किए गए ट्रलेर पर 3.0 मिलियन और कन्नड़ में 1.7 मिलियन से ज्यादा बार देखा गया है। यह आंकड़ा लगातार बढ़ता नजर आ रहा है।
इससे पहले RRR ने 24 घंटे में 51.12 मिलियन से ज्यादा व्यूज कमाए थे, जबकि आदिपुरुष ने महज 8 घंटे में 53.40 मिलियन व्यूज का आंकड़ा पार कर लिया।
लाइक के मामले में भी सबसे आगे आदिपुरुष 
व्यूज के साथ-साथ आदिपुरुष का ट्रेलर लाइक्स के मामले में काफी आगे है। महज 5 मिनट में ट्रेलर को 1 लाख से ज्यादा लाइक्स मिले हैं। इससे पहले यह रिकॉर्ड KGF चैप्टर 2 के पास था।
सबसे तेज 100 K लाइक क्रॉस करने वाली फिल्में
फैंस ने जाहिर की फिल्म की एक्साइटमेंट
ट्रेलर आने के बाद से ही प्रभास के फैंस बेहद एक्साइटेड हैं। वो सोशल मीडिया पर इस रिकॉर्ड के टूटने की खुशी जाहिर कर रहे हैं। हालांकि, कुछ ऐसे लोग भी है, जिनका मानना है कि इस किरदार के लिए ऋतिक रोशन या जूनियर एनटीआर एक अच्छा ऑप्शन हो सकते थे।
फैंस से मिल रहा पॉजिटिव रिस्पॉन्स
फैंस लंबे समय से इस मच अवेटेड फिल्म का इंतजार कर रहे हैं। ऐसे में फिल्म के ट्रेलर को लेकर लोगों का पॉजिटिव रिस्पॉन्स देखने को मिल रहा है। फैंस के गाने के बैकग्राउंड, किरदार और VFX से संतुष्ट नजर आ रहे हैं। एक फैन ने कमेंट सेक्शन में लिखा- 'जब एक फिल्म मेकर आपके फीडबैक पर ध्यान देता है और ऑडियंस के बारे में सोचते हुए काम करता है। आदिपुरुष की पूरी टीम की सक्सेस के लिए प्रर्थना।'
दूसरे फैन ने लिखा- 'न सिर्फ तेलुगु बल्कि हिंदी ऑडियंस भी प्रभास को बेहद पसंद करती है।' तीसरे फैन ने लिखा- 'प्रभास रिकॉर्ड तोड़ते नहीं, बल्कि वो रिकॉर्ड बनाते हैं। उन्होंने 1 घंटे में 2 मिलियन से ज्यादा व्यूज हासिल किए।' चौथे फैन ने लिखा- 'जय श्री राम, मनोज मुंतशिर और शरद केलकर ने बेहतरीन काम किया है।'
बुरी तरह ट्रोलिंग का शिकार हुई थी आदिपुरुष, बैन करने की उठी थी मांग
पिछले साल मेकर्स ने दशहरा के मौके पर अयोध्या में आदिपुरुष का भव्य टीजर लॉन्च किया था, जिसे ऑडियंस से बहुत खराब रिस्पॉन्स मिला था। इतना नहीं किरदारों के खराब लुक और VFX के चलते फिल्म मजाक का पात्र बनी थी। साथ ही फिल्म पर धार्मिक भावनाएं आहत करने के आरोप लगे थे और इसे बैन करने की मांग की गई थी। हालांकि, इस ट्रेलर में मेकर्स से उन सभी विवादित सीन्स हटा लिए है।